Tartu Hansa Kool
"Tartu Kommertsgümnaasium" suunab siia. Varasema kooli kohta vaata artiklit Tartu Ühiskommertsgümnaasium. Tartu Hansa Kool on põhikool Tartus, praeguse aadressiga Anne tänav 63. Kooli eelkäija oli 1978. aastal asutatud Tartu 12. Keskkool, mis alustas tööd vastvalminud majas. Kooli esimene direktor oli Valter Johanson, õppealajuhatajad olid Maie Buraeva ja Aave Kõrgesaar. Kooli sümboliks valiti öökull, kelle üks silm on kinni ja teine avatud. 1995. aastal muudeti kool majanduskallakuga gümnaasiumiks ja nimetati Tartu Kommertsgümnaasiumiks. 2014. aasta sügisel organiseeriti õppeasutus ümber põhikooliks nimega Tartu Hansa Kool.